**ZAPISNIK**

**(sastanak podružnice HUUZ-a za Koprivničko- križevačku županiju)**

Sastanak podružnice HUUZ-a za Koprivničko- križevačku županiju održan je 10.03.2016. godine s početkom u 14.00 sati.

Nazočni voditelji učeničkih zadruga: Križevčanci, Tilia, Nemčićevi suncokreti, Ključ, Đurđice,

Mak, Picoki (nova UZ), Zajik, Đurđica, Kloštar Podravski,

Čmela, Kupina

Dnevni red: 1. Priprema za županijsku smotru 2016.

2. Predavanje: Kako što bolje predstaviti rad učeničke zadruge, predavač

Snježana Hranić, dipl. uč. – voditeljica MŽSV-a

3. Ostala pitanja

Praktični dio:

Radionica: Izrada pisanica u dekupaž tehnici- voditeljica radionice Snježana Hranić, dipl. uč.

Ad1) Kao što je na prošlom sastanku dogovoreno županijska smotra za Koprivničko- križevačku županiju održat će se u sklopu manifestacije u organizaciji turističke zajednice grada Koprivnice pod nazivom „Tradicija naših starih“. Škola domaćin je OŠ Andrije Palmovića iz Rasinje. Datum održavanja Županijske smotre i već spomenute manifestacije je 16.4.2016. na glavnom gradskom trgu u Koprivnici.

Škola organizator dužna je uz organizaciju i provedbu same smotre osigurati prostor za prosudbeno povjerenstvo i za održavanje okruglog stola nakon provedenog vrednovanja.

Važno je da sve učeničke zadruge iz županije dođu na županijsku smotru kako bi ostvarili pravo plasmana za dvije učeničke zadruge na državnu smotru.

Za **temu županijskog stola** nakon provedenog glasovanja jednoglasno je odabrana tema **Tradicija naših starih.** Također su zamoljeni prisutni voditelji učeničkih zadruga da se za potrebe županijskog stola odreknu dijela svojih proizvoda kako bi se mogao složiti jedan pristojan izložbeni prostor, a to je ujedno prilika da se sa svojim radovima prezentiraju na državnoj smotri i one zadruge koje nisu ostvarile plasman.

Kriterije vrednovanja smo izmijenili prošle godine što se tiče načina bodovanja koje se odnosi na pisano izvješće i inovativnost te je nakon glasovanja jednoglasno potvrđeno da kriteriji ostaju isti kao i prošle godine.

Prosudbeno povjerenstvo i ove godine će biti u sastavu Snježana Hranić, Sabina Lončarić i Anita Pretković. Također je jednoglasno prihvaćeno glasovanjem.

Sudionici sastanka su upoznati putem interneta i stranice HUUZ-a sa propozicijama za sudjelovanje na županijskoj smotri te pravilima vezanim uz Prijavu i Izvješće.

Ad2) MŽSV Snježana Hranić održala je predavanje na temu „Kako što bolje predstaviti rad učeničke zadruge“ te je još jedno podsjetila zadrugare na sve ono bitno kako bi se zadruga i rad u njoj predstavili u što boljem svjetlu na županijskoj smotri. Poseban naglasak je stavila na neke „sitnice“ koje mogu biti ključne za konačan plasman na županijskoj smotri.

Ad3) Svi prisutni bili su upoznati s 10 obljetnicom djelovanja HUUZ-a i 70 obljetnicom djelovanja HZTK te smo dogovorili da ćemo ove obljetnice obilježiti u sklopu županijske smotre tako da se postavi izložbeni prostor na kojem će se predstaviti rad i značaj HUUZ-a i HZTK-a.

Predstavljena je nova zadruga Strukovne škole Đurđevac pod nazivom „Picoki“ te je ujedno voditeljica predstavila rad učeničke zadruge i pozvala zadrugare na 1. Sajam učeničkih zadruga koji se održava u sklopu projekta „Poduzetnik za pet“.

Nakon ovog dijela pristupilo se praktičnom radu Izradi pisanica u dekupaž tehnici. Praktični rad vodila je kolegica Snježana Hranić. U jednoj vrlo ugodnoj atmosferi mogu reći da su kolegice puno naučile i uživale u radu.

Voditelj podružnice

Krunoslav Havaić